Príloha č. 2 súťažných podkladov

|  |
| --- |
| **vzory vyhlásení a plnomocenstiev uchádzača**  **a INFORMÁCIe O SPRACOVANÍ osobných údajov** |

Príloha č. 2A súťažných podkladov

vyhlásenia uchádzača

Uchádzač ...................................................................................................................................................................................

*(obchodné meno a sídlo/miesto podnikania uchádzača alebo obchodné mená a sídla/miesta podnikania všetkých členov skupiny dodávateľov)\** **týmto vyhlasuje, že**

* súhlasí s podmienkami verejného obstarávania**„Podpora a rozvoj Dokumentačného systému (DKS)*“,***ktoré sú určené v súťažných podkladoch a v iných dokumentoch poskytnutých verejným obstarávateľom v lehote na predkladanie ponúk,
* berie na vedomie, že spracúvanie osobných údajov verejným obstarávateľom, ktoré ako uchádzač uviedol v ponuke, je zákonné, vykonávané v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a so zákonom č. 18/2018 Z. z. o ochrane osobných údajov a o zmene a doplnení niektorých zákonov a dobrými mravmi a na relevantnom právnom základe. Informácia o spracúvaní osobných údajov je zverejnená na webovej stránke verejného obstarávateľa <https://finance.gov.sk/sk/verejnost/ochrana-osobnych-udajov/>.
* predložením ponuky uchádzač prehlasuje, že zabezpečil aj súhlasy všetkých ostatných dotknutých osôb (subdodávateľov, osôb poskytujúcich prísľub tretej osoby) so spracovaním osobných údajov uvedených v predloženej ponuke podľa Nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov v prípade, ak to bolo potrebné. Uvedené platí aj pre prípad, ak ponuku predkladá skupina dodávateľov,
* je dôkladne oboznámený s celým obsahom súťažných podkladov, návrhom rámcovej dohody, vrátane všetkých jej príloh a dokumentov, na ktoré sa rámcová dohoda odvoláva,
* všetky doklady, dokumenty, vyhlásenia a údaje uvedené v ponuke sú pravdivé a úplné,
* predkladá iba jednu ponuku a
* nie je členom skupiny dodávateľov, ktorá ako iný uchádzač predkladá ponuku.

v..........................................dňa........................... ..................................................

meno a podpis uchádzača\*

*\*(doplniť podľa potreby)*

Príloha č. 2B súťažných podkladov

plnomocenstvo pre člena skupiny dodávateľov

**Splnomocniteľ/splnomocnitelia:**

*Obchodné meno, sídlo, údaj o zápise, IČO člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO člena skupiny dodávateľov (ak ide o fyzickú osobu)*

*Obchodné meno, sídlo, údaj o zápise, IČO člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO člena skupiny dodávateľov (ak ide o fyzickú osobu)*

*(doplniť podľa potreby)*

**udeľuje/ú plnomocenstvo**

**Splnomocnencovi – lídrovi skupiny dodávateľov:**

1. *Obchodné meno, sídlo, údaj o zápise, IČO lídra skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO lídra skupiny dodávateľov (ak ide o fyzickú osobu)*

na prijímanie pokynov a konanie v mene všetkých členov skupiny dodávateľov ako uchádzača vo verejnom obstarávaní ***„Podpora a rozvoj Dokumentačného systému (DKS)“,*** vrátane podpísania návrhu rámcovej dohody predloženého v ponuke uchádzača (v prípade, ak návrh rámcovej dohody, predložený v ponuke uchádzača, nebudú podpisovať všetci členovia skupiny).V prípade prijatia ponuky verejným obstarávateľom rámcovú dohodu podpisujú všetci členovia skupiny dodávateľov.Splnomocnitelia splnomocňujú lídra skupiny dodávateľov ako kontaktnú osobu počas plnenia predmetu zmluvy.

v..........................dňa........................... ..............................................................

podpis splnomocniteľa

v..........................dňa........................... ..............................................................

podpis splnomocniteľa

*(doplniť podľa potreby)*

Plnomocenstvo prijímam:

v..........................dňa........................... ..............................................................

podpis splnomocnenca

Príloha č. 2C súťažných podkladov

Informácie o spracovaní osobných údajov dotknutých osôb

Verejný obstarávateľ týmto poskytuje dotknutým osobám, ktorých osobné údaje bude verejný obstarávateľ ako prevádzkovateľ spracovávať, informácie podľa článku 13 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „GDPR“), resp. ustanovenia § 19 zákona č. 18/2018 Z. z. o ochrane osobných údajov (ďalej len „zákon o ochrane osobných údajov).

Táto informácia vysvetľuje, akým spôsobom spracúva verejný obstarávateľ ako prevádzkovateľ pri verejnom obstarávaní osobné údaje. Pri spracúvaní osobných údajov sa verejný obstarávateľ riadi primárne nariadením GDPR a ustanoveniami zákona  o ochrane osobných údajov.

***Identifikačné údaje o prevádzkovateľovi:*** (prevádzkovateľom je verejný obstarávateľ):

Ministerstvo financií Slovenskej republiky (ďalej len „MF SR“)

Štefanovičova 5

817 82 Bratislava

***Kontaktné údaje zodpovednej osoby prevádzkovateľa:***

[zodpovedna.osoba@mfsr.sk](mailto:zodpovedna.osoba@mfsr.sk); tel. č.: +421 25958 4411

***Zákonnosť spracúvania osobných údajov:***

Verejný obstarávateľ spracúva osobné údaje v súlade s § 13 ods. 1 písm. f) zákona č. 18/2018 Z. z. o ochrane osobných údajov.

***Účel spracúvania osobných údajov:***

Spracúvanie osobných údajov je zákonnou požiadavkou nevyhnutnou pre zabezpečenie procesu verejného obstarávania tak, ako ho definuje zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). V rámci procesu verejného obstarávania musia uchádzači napr. preukázať osobné postavenie, finančné a ekonomické postavenie a technickú spôsobilosť alebo odbornú spôsobilosť, ktoré sú požadované podľa zákona o verejnom obstarávaní. V rámci preukazovania splnenia vyššie uvedených podmienok účasti, ako aj v rámci iných povinností vyplývajúcich pre uchádzačov zo súťažných podkladov, uchádzači predkladajú doklady, ktoré obsahujú aj osobné údaje fyzických osôb. V zmysle zákona o verejnom obstarávaní je uchádzač povinný poskytnúť osobné údaje, ktoré sú nevyhnutné najmä na vyhodnotenie jeho ponuky. Ak v prípade neposkytnutia osobných údajov v rozsahu stanovenom v súťažných podkladoch v rámci preukazovania splnenia podmienok účasti vo verejnom obstarávaní nedôjde k preukázaniu splnenia podmienok účasti, je verejný obstarávateľ v zmysle § 40 ods. 6 písm. a) zákona o verejnom obstarávaní povinný uchádzača z verejného obstarávania vylúčiť.

***Identifikácia príjemcu osobných údajov:***

Osobné údaje získané v rámci procesu verejného obstarávania sprístupňuje verejný obstarávateľ len v nevyhnutnej miere svojim zamestnancom, t. j. osobám, ktoré poveruje vykonaním jednotlivých úkonov v procese verejného obstarávania.

V nadväznosti na plnenie povinností, ktoré verejnému obstarávateľovi vyplývajú z legislatívy Slovenskej republiky a legislatívy EÚ verejný obstarávateľ poskytne kompletnú dokumentáciu, obsahujúcu predložené ponuky uchádzačov k predmetnej súťaži vrátane osobných údajov oprávneným osobám na výkon kontroly a to:

1. Úradu pre verejné obstarávanie;
2. Najvyššiemu kontrolnému úradu SR
3. osobám prizvaným alebo povereným orgánmi/subjektami uvedenými v písm. a) a b) v súlade s príslušnými právnymi predpismi SR a EÚ.

Nakoľko v zmysle zákona o verejnom obstarávaní sa jednotlivé fázy/procesy verejného obstarávania vrátane dokumentov (ponúk) uchádzačov zverejňujú, verejný obstarávateľ týmto informuje uchádzačov a všetky dotknuté osoby, ktorých osobné údaje budú spracovávané v procese verejného obstarávania, že budú zverejnené v profile verejného obstarávateľa vedenom na stránke Úradu pre verejné obstarávanie.

V súvislosti so zverejňovaním ponúk, zmlúv a ostatných dokladov, verejný obstarávateľ upozorňuje dotknuté osoby, aby sa dôkladne oboznámili s oznámením o vyhlásení verejného obstarávania a časťami súťažných podkladov, v ktorých sa od uchádzačov vyžaduje poskytnutie osobných údajov.

***Informácia o tom, že prevádzkovateľ zamýšľa preniesť osobné údaje do tretej krajiny alebo medzinárodnej organizácii:***

Verejný obstarávateľ neplánuje vykonať cezhraničný prenos osobných údajov do tretích krajín mimo Európskeho hospodárskeho priestoru (EÚ, Island, Nórsko a Lichtenštajnsko). Zverejnenie údajov na stránke www.uvo.gov.sk, ktorý je verejne prístupný nie je možné považovať za prenos vo vlastnom slova zmysle. Hoci k nemu majú prístup i osoby mimo Európskeho hospodárskeho priestoru, túto skutočnosť verejný obstarávateľ nevie ovplyvniť.

***Doba uchovávania osobných údajov:***

V zmysle zákona o verejnom obstarávaní dokumenty a doklady k predmetnej zákazke verejný obstarávateľ bude uchovávať po dobu 10 rokov po uzavretí rámcovej dohody, ak osobitný predpis podľa § 39 ods. 3 zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení zákona č. 93/2017 Z. z. neustanovuje inak.

***Spôsob získania osobných údajov***

Osobné údaje získava verejný obstarávateľ výlučne od dotknutých osôb, t. j. dotknuté osoby mu ich sami poskytnú ako súčasť ponuky vo verejnom obstarávaní.

***Práva dotknutej osoby:***

Každá fyzická osoba, ktorej osobné údaje sa spracúvajú, je dotknutou osobou. Dotknutá osoba má právo:

a) kedykoľvek požadovať prístup k jej osobných údajom,

b) žiadať opravu jej osobných údajov, ak sú nesprávne, alebo sa zmenili,

c) požiadať o vymazanie jej osobných údajov pred dobou uchovávania osobných údajov, ak už neexistuje dôvod, pre ktorý by mali byť spracúvané,

d) požadovať obmedzenie spracúvania jej osobných údajov v súlade s § 24 zákona o ochrane osobných údajov,

e) namietať proti spracúvaniu jej osobných údajov.

V prípade, ak sa dotknutá osoba domnieva, že spracúvaním jej osobných údajov bol porušený zákon o ochrane osobných údajov alebo nariadenie GDPR, má právo podať návrh na začatie konania podľa § 100 zákona o ochrane osobných údajov Úradu na ochranu osobných údajov SR, so sídlom Hraničná 12, Bratislava.

Neuskutočňuje sa automatizované individuálne rozhodovanie vrátane profilovania osobných údajov podľa § 28 zákona o ochrane osobných údajov.

V prípade, ak dotknutá osoba chce uplatniť svoje práva, môže tak urobiť u verejného obstarávateľa (prevádzkovateľa) na adrese:

Ministerstvo financií Slovenskej republiky

Štefanovičova 5

817 82 Bratislava

alebo e-mailom na adrese: zodpovedna.osoba@mfsr.sk.